**Образованието - с най-голям интерес в петото издание на**

**„Ти и Lidl за по-добър живот“**

*Подадените проекти за финансиране от Лидл България*

*са от 24 области в цялата страна*

**10 август 2022 г. София.** Общо75 е броят на подадените проекти тази година за финансиране в петото издание на инициативата “Ти и Lidl за по-добър живот“. Те са разпределени в трите тематични области на програмата: 17 за околна среда, 15 в област култура и историческо наследство и най-много - 43 проекта в област образование.

Гражданските организации, разработили проектите, са от 35 населени места от 24 области от цяла България. Събраният фонд, който ще бъде разпределен между одобрените проекти тази година, е в размер на 200 000 лева, с което общата дарена сума от Лидл България по програмата за 5 години достига 915 000 лв.

*„Щастливи сме, че вече пета година гражданските организации припознават “Ти и Lidl за по-добър живот“ като доверен партньор, който подпомага реализацията на техните вдъхновяващи идеи. Интересът към програмата показва и развитието на едно все по-активно гражданско общество. А най-ценното за нас е че* [*оценката*](https://corporate.lidl.bg/otgovornost/ocenka-na-v-zdejstvieto-v-rhu-obschestvoto)*, която направихме наскоро на въздействието от нашата социално отговорна дейност, потвърждава, че проектите, които подкрепяме, имат реален принос за един по-качествен и пълноценен начин на живот на хората в различните краища на страната“,* каза Милена Драгийска, изпълнителен директор на Лидл България.

Получените проекти в момента преминават през комплексен процес на оценяване. В първия етап кандидатурите се проверяват по административни критерии. Във втория се оценяват от експертно жури, а в последния трети етап думата ще имат служителите на Лидл България. Одобрените организации ще бъдат обявени през октомври месец. Те ще получат финансиране в размер до 10 000 лв. и трябва да бъдат реализирани в срок до 12 месеца след получаване на безвъзмездната финансова помощ.

Програмата се реализира в партньорство с Фондация „Работилница за граждански инициативи“ и Български дарителски форум. Повече информация за инициативата и начина на кандидатстване вижте на: [Ти и Lidl за по-добър живот - Lidl Лидл България](https://corporate.lidl.bg/otgovornost/ti-i-lidl-za-po-dob-r-zhivot)

**За Лидл България**

*Lidl е най-голямата верига магазини за хранителни стоки в Европа. Част e от немската Schwarz Gruppe и присъства в 31 държави. В България Lidl стартира своята дейност през 2010 г. Днес компанията има 111 магазина в 50 града и над 3700 служители. Предимствата на специфичния бизнес модел, широката гама продукти с оптимално съотношение качество-цена и въвеждането на редица иновативни практики и модели, наложиха Lidl в България като смарт дискаунтър, предлагащ високо качество на добра цена, и компания, която подхожда честно, отговорно, с мисъл и грижа за своите клиенти, служители и партньори.*